Legal Document

Category: 2187

Text:
9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 27 της 4/16 Ιαν. 1978 (ΦΕΚ Α΄ 4) Περί καθορισμού της τιμής του ερυθρού πεπέρεως Αλμωπίας και ποσοστού εισφοράς υπέρ Κεντρικού Γραφείου Ερυθρού πεπέρεως Αλμωπίας. Έχοντες υπ’ όψει: α.Τις διατάξεις του Νόμ. 400/1976 «περί Υπουργικού Συμβουλίου και Υπουργείων». β.Το άρθρ. 6 εδάφ. 1 και 2 του Νόμ. 4111/1929 «περί προστασίας και προαγωγής του εμπορίου ερυθρού πεπέρεως Αλμωπίας Καρατζόβας». γ.Τα άρθρ. 1 και 2 του Α.Ν. 1532/50 «περί των υπέρ τρίτων προσθέτων φόρων», ως ούτος, κυρωθείς, ετροποποιήθη και συνεπληρώθη υπό του Νόμ. 1619/1951. δ.Την από 5 Ιουλ. 1977 σύμφωνον γνώμην της Διοικούσης Επιτροπής του Κεντρικού Γραφείου πεπέρεως Αλμωπίας, και  ε.Την υπ’ αριθ. 1166/20.10.1977 γνωμοδότησιν του Συμβουλίου Επικρατείας, προτάσει των επί των Οικονομικών και Εμπορίου Υπουργών, αποφασίζομεν: Άρθρ.1.-Επί του προσαγομένου εις τους σταθμούς ελέγχου και σημάνσεως Αριδαίας και Γιαννιτσών, προς έλεγχον και σήμανσιν ερυθρού πεπέρεως καυτερού και γλυκέος, της Επαρχίας Αλμωπίας, η μεν τιμή ορίζεται δια το γεωργικόν έτος 1977/1978 εις δραχμάς: α.45 κατά χιλ/μον δια το πέπερι α΄ ποιότητος. β.25 κατά χιλ/μον δια το πέπερι β΄ ποιότητος, η επί των ανωτέρω δε τιμών εισφορά υπέρ του Κεντρικού Γραφείου Ερυθρού πεπέρεως Αλμωπίας, εις ποσοστόν 4% κατά χιλ/μον δι’ αμφότερα ωσαύτως τα είδη πεπέρεως. Άρθρ.2.-Η κατά το προηγούμενον άρθρον εισφορά εισπράττεται υπό των οικείων σταθμών κατά τον έλεγχον και την σήμανσιν του προϊόντος έναντι διπλοτύπων αποδείξεων, αποδίδεται δε εις το Κεντρικόν Γραφείον καθ’ εκάστην εβδομάδα. Αι προοριζόμεναι δι’ εξαγωγήν ποσότητες ερυθρού πεπέρεως υπόκεινται εις μειωμένην εισφοράν, ήτοι 0,50 δραχμάς ανά χιλ/μον, προς ενίσχυσιν, της προσπαθείας τοποθετήσεως του εν λόγω προϊόντος εις τας αγοράς του εξωτερικού. Τα βιβλία των ως άνω διπλοτύπων αποδείξεων αριθμούνται και σφραγίζονται υπό του Κεντρικού Γραφείου. Εις τους επί των Οικονομικών και Εμπορίου Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 900,01(α) Σελ. 900,01(β) Τεύχος 671-Σελ. 131 Ερυθρό Πιπέρι 16.Ν.β.6-9